钦定古今图书集成/理学汇编/文学典/第062卷 > 王易简
## 钦定古今图书集成/理学汇编/文学典/第062卷 > 王易简

按《全唐诗话》：易简，唐末进士，梁乾化中及第，名居榜
尾，不看榜，却归华山。寻就山释褐，授华州幕职。后召
入，拜左拾遗。及辞官归隐，留诗一绝曰：“汨没朝班愧
不才，谁能低折向尘埃。青山得去且归去，官职有来
还自来。”及再召为郎，迁谏垣台阁，三十年，归华山，十
年终。

按《陕西通志》：“易简，字国宝，万年人。性介特寡合，好学
工诗。乾化中，举进士第。邠帅韩恭、华帅李保衡俱辟
用之。尹皓代保衡，朱友谦叛，攻华州，易简请筑月城。
版筑始毕，外城果坏，军民赖之。后唐同光中，改都督
府参军。后退居华阴，作诗见志。秦王从荣重之，召为
祠部员外郎，知制诰。晋初，判弘文馆事。晋祖为治，务”
求速效。易简上《渐治论》以谏之，诏书褒答。广顺初，迁
礼部尚书。显德四年，以少保致仕。